VENDIM
Nr. 20, datë 15.1.2020

PËR DISA NDRYSHIME DHE SHTESA NË VENDIMIN NR. 378, DATË 26.4.2017, TË KËSHILLIT TË MINISTRAVE, “PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT: “RIKUALIFIKIMI URBAN I BLLOKUT TË KUFIZUAR NGA RRUGËT: ‘SULEJMAN DELVINA’, ‘MEDAR SHTYLLA’, ‘SKËNDER LUARASI’, ‘GRIGOR HEBA’ DHE ‘GJIK KUQALI’, TIRANË”

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 99/2018, “Për buxhetin e vitit 2019”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në vendimin nr. 378, datë 26.4.2017, të Këshillit të Ministrave, bëhen këto ndryshime dhe shtesa:
a) tabelës bashkëlidhur vendimit nr. 378, datë 26.4.2017, të Këshillit të Ministrave, i bëhen ndryshimet dhe shtesat e paraqitura në tabelën që i bashkëlidhet këtij vendimi;
b) në pikën 4, vlera e përgjithshme e shpronësimit, nga 115 185 048 (njëqind e pesëmbëdhjetë milionë e njëqind e tetëdhjetë e pesë mijë e dyzet e tetë) lekë, bëhet 133 310 401 (njëqind e tridhjetë e tre milionë e treqind e dhjetë mijë e katërqind e një) lekë dhe do të përballohet nga fondet e buxhetit të Bashkisë Tiranë;
[bookmark: _GoBack]c) në pikën 5, vlera e përgjithshme e shpenzimeve procedurale nga 50 000 (pesëdhjetë mijë) lekë bëhet 10 000 (dhjetë mijë) lekë dhe do të përballohet nga buxheti i vitit 2019, miratuar për Ministrinë e Infrastrukturës dhe Energjisë.
2. Ngarkohen Ministria e Infrastrukturës dhe Energjisë, Bashkia Tiranë dhe Agjencia Shtetërore e Kadastrës, Drejtoria Vendore Tiranë, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

